मानसिक संघर्ष
इस अज्ञात मन के संघर्ष के प्रमाण क्या है? संसार के विद्वानों ने यह कैसे जाना कि कोई अचेतन मन का भी संघर्ष है? आधुनिक काल में इस संघर्ष की खोज पहल पहल डॉ॰ फ्रायड ने की। उसी ने इस सिद्धांत का प्रवर्तन किया कि मनुष्य के मन के दो भाग हैं-- एक चेतन और दूसरा अचेतन। इसमें मनुष्य का चेतन मन अचेतन मन की अपेक्षा बहुत ही छोटा है। चेतन मन संपूर्ण मन का आठवाँ भाग है। बाकी सब भाग अचेतन है। हमें चेतन मन की घटनाओं का ही ज्ञान होता है; अचेतन मन की घटनाओं का ज्ञान साधारणत: नहीं रहता। हमारे अचेतन मन में वे सभी इच्छाएँ, भाव और विचार उपस्थित रहते हैं जिन्हें हम बरबस अपनी चेतना से हटा देते हैं और जिनकी स्मृति दबाने की प्रबल चेष्टा करते हैैं। ये इच्छाएँ, भाव अथवा विचार अनेक प्रकार के होते हैं। वे आपस में उसी प्रकार प्रतिद्वंद्व करते हैं जिस प्रकार वे चेतनावस्था में करते हैं, परंतु उनके इन संघर्षों का हमें ज्ञान नहीं होता। जिस प्रकार हमारी चेतना के समक्ष न केवल विभिन्न विषम स्वभाव की इच्छाओं, भावों और विचारों में आपसी संघर्ष होता है, सभी का संघर्ष हमारे जीवन के प्रमुख सिद्धांत से होता है, उसी प्रकार अचेतन मन की इन शक्तियों में भी न केवल अपसी संघर्ष होता है, वरन्‌ सभी का संघर्ष मनुष्य के उस नैतिक स्वत्व से भी होता है, जो मनुष्य की चेतना के नीचे, अर्थात्‌ उसके अनजाने ही, इस संघर्ष को चेतना के स्तर पर आने से रोके रहता है। यह नैतिक स्वत्व सरकार के उस गुप्तचर विभाग के समान है, जो राजा के अनजाने ही राज्य में अनेक प्रकार के अनर्थ पैदा करनेवाले बदमाशों का दमन करता रहता है। जिस प्रकार राज्य के चोर और डाकू सरकार के खुफिया विभाग से डरते हैं और उसकी आँख बचाकर ही समाज में विचरण करते हैं उसी प्रकार मनुष्य के अनेक अनैतिक, दमित भाव उसके नैतिक स्वत्व की नजर बचाकर चेतना के स्तर पर आते हैं। इसके लिये वे अनेक प्रकार के स्वांग रचते हैं तथौ अनेक प्रकार के षड्यंत्र करते हैं। डॉ॰ फ्रायड ने इन षड़यंत्रकारी विधियों, अथवा धोखा देनेवाले तरीकों, को मनोरचनाएँ कहा है। ये मनोरचनाएँ विभिन्न प्रकार की होती हैं। इनका प्रत्यक्ष रूप मनुष्य के स्वप्नों में देखा जाता है। मनुष्य के स्वप्न प्राय: उसकी दमित इच्छाओं, भावनाओं और विचारों के द्वारा ही रचित होते हैं।
ब्रेन फिंगरप्रिंटिंग टेस्ट
न्यायालिक मनोविज्ञान की शाखा का मुख्य काम अपराधी,गवाह,पीड़ित या फिर संदिग्ध के द्वारा दिए गए बयानों की सत्यता को जांचना होता है। कई बार देखने मे आया है की की कुछ लोग झुठे बयान दर्ज करवाते है तथा उनकी सत्यता को जांचने के लिए न्यायालय दोनों पक्षों की सहमति से उन्हें forensic मनोविज्ञान विभाग मे भेजा जाता है जहा पर विभिन्न परकार के टेस्ट के द्वारा व्यक्ति के बयाँ को सत्यता की कसोटी पे परखा जाता है। मनोविज्ञान विभाग मे अनेक प्रकार के टेस्ट किये जाते है जिनमे मुख्य रूप से पॉलीग्राफ टेस्ट, नार्को टेस्ट और ब्रेन मैपिंग आदि टेस्ट किये जाते है।  ब्रेन मैपिंग या ब्रेन फिंगरप्रिंटिंग टेस्ट  1995 मे अमेरिकी न्यूरोलोजिस्ट डॉ लारेंसफारवेल ने अपने नाम से ब्रेन फिंगरप्रिंटिंग टेस्ट जिसे ब्रेन मैपिंग भी कहते है पेटेंट करवाया। मानवमस्तिष्क इन्सान के सभी ज्ञान जानकारी, अनुभव ,भावनाओ एवं समस्त जानकारी का केंद्र होता है। जब भी हम कोई दृश्य देखते है तो उसके बारे मे सारी चीजे व् जानकारी हमारे मस्तिष्क मे रिकॉर्ड अथवा संगृहीत हो जाती है। जब भी हम उस दृश्य को दोबारा देखते है तो हमारे मस्तिष्क मे उनको देख के स्वभाविक रूप से तरंगे उत्पन होती है ब्रेन मैपिंग या ब्रेन फिंगरप्रिंटिंग मे हम इन्ही तरंगो को एक सेंसर पे रिकॉर्ड कर लेते है